I 1982 ble det bygget klubbhus med garderober, og siden er anlegget ytterligere bygget ut og har status som fylkesanlegg både for skiskyting og langrenn. Anlegget for skiskyting er moderne med blant annet lys på selvanvisende skiver. Anlegget og løypene oppfyller kravene til Det internasjonale skiforbundet, og i 1996 var Ullsheim arena for Norgesmesterskapet på ski.